בת הכרמים
בוא נא עלם, בוא לכרם,; בכרמי עינב בשל ; בוא בליל, בוא, בן חייל,; עת התן פה מילל.; יש לי זמר בלי גמר,; אזמר לאהובי ; מה יפית, לך ציפיתי,; הוד התומר, חן הצבי.; רון צליליך, רז קולך,; הד שמעתי בכרמים ; ביקשתיך, קראתיך; בלילות ובימים.; לעת ערב ללא הרף; בליבי עולה יקוד ; אנא, רוח, אנא, רוח,; שא למחמדי הסוד.; בוא נא, עלם, בוא לכרם,; עת הגיעה בו לבצור ; עת ממעל סהר יעל; לקראתך אטווה שביל אור.; ונגיע לרקיע,; פז ניקח מן הכוכב ; כל הליל, כל הליל; אגדות נירקום זהב.; 